**INFORMAREA PĂRINȚILOR / TUTORILOR PRIVIND EXAMENELE PENTRU PERMISUL EUROPEAN DE CONDUCERE A COMPUTERULUI (ECDL)**

Dragi părinți / tutori ai elevilor/elevelor din clasa I-a de gimnaziu,

Ministerul Învățământului, Culturii, Sportului și Tineretului, răspunzând provocărilor vremurilor noastre și în contextul reformelor pe care le promovează pentru îmbunătățirea educației oferite, participă activ la efortul paneuropean de soluționare a lipsei de personal specializat cu competențe de IT și comunicații. În acest scop Alianța Națională a Locurilor de Muncă Digitale a fost înființată și aprobată de Consiliul de Miniștri pe 18 ianuarie 2016, sub coordonarea Campionului Digital al Ciprului.

Unul dintre cele mai importante obiective ale Alianței Naționale este certificarea și, în general, conexiunea educației cu certificarea, deoarece mediul socio-economic de lucru modern presupune îmbunătățirea continuă a competențelor informatice.

Ministerul Învățământului, Culturii, Sportului și Tineretului, în colaborare cu celelalte ministere implicate, cunoscând cele de mai sus, a introdus din anul școlar 2016-2017 certificarea competențelor informatice, în mod voluntar pentru elevii/elevele din învățământul secundar.

Luând în considerație standardele de certificare disponibile, a fost selectat standardul internațional de certificare Permisul European de Conducere a Computerului - European Computer Driving License (ECDL), care este oferit prin intermediul Asociației Cipriote de Informatică. ECDL este:

* standard recunoscut de certificare în 140 de țări,
* inclus ca măsură de promovare a alfabetizării digitale în strategia digitală a Ciprului,
* acceptat la universitățile din Cipru, Europa dar și la nivel internațional.

Această inovație importantă în sistemul nostru educațional îmbunătățește semnificativ educația oferită în domeniul competențelor digitale, prin disciplina Informatică din ciclul gimnazial. Permite elevilor/elevelor să își certifice competențele digitale prin certificarea recunoscută internațional oferită de ECDL.

Certificarea este oferită gratuit tuturor elevilor / elevelor în patru secțiuni. Mai exact, în clasa I-a de gimnaziu există o certificare în secțiunea de Procesare a textului (MS Word), în clasa a II-a de gimnaziu în secțiunile Foile de calcul (MS Excel) și Prezentări (MS PowerPoint), iar în clasa a III-a de gimnaziu în secțiunea Baze de date (MS Access). Ne bucurăm să vă informăm că, până în prezent, un procent foarte mare dintre elevii noștri care au participat la respectivele examene le-au promovat și au obținut certificarea în respectiva secțiune.

|  |
| --- |
| Dacă doriți să participe copilul dumneavoastră la aceste examene, vă rugăm atunci când îl înscrieți la Gimnaziu să aduceți încă o fotografie tip pașaport, cu numele și prenumele acestuia scris pe verso fotografiei, pentru a fi folosită pe carnetul de certificare ECDL. |